google/wiki40b huggingface dataset:
Volkerakdemningen

Konstruksjon

Det var ingen enkel oppgave å bygge denne demningen, den skulle stenge forbindelsen mellom Volkerak og Haringvliet samtidig som den ikke skulle stenge av forbindelsen mellom Hollandsch Diep og Haringvliet. I området der demningen ble bygget lå det flere sand- og leirebanker som ble brukt som fundering.

Demningen mellom Goeree-Overflakkee og sandplatene i Haringvliet

I 1957 ble arbeidet på demningen startet. Det første man gjorde var å anlegge demningen som skulle stenge det 4,5 kilometer brede sundet mellom Goeree-Overflakkee og sandplaten Hellegat. Demningen ble delt i to deler, en på 4 kilometer som ble asfaltert og en på 500 meter som bestod av en sandplate som ble gjort høyere slik at toppen av diket lå 4,5 meter høyere enn NAP. Man forventet at så lenge forbindelsen mellom Haringvliet og Nordsjøen ikke var stengt av Haringvlietdemningen ville vannet komme til å stige til 4 meter over NAP en gang hvert femtiende år. Dette betød at landet rundt Volkerakdemningen kunne bli oversvømmet. Dette ble tatt med da man designet demningen, toppen av den ble lagt på 6,75 meter over NAP. Senere ville denne delen av diket utgjøre en del av Hellegatsplein.

Broen fra Numansdorp til sandplatene i Haringvliet

Tidlig i 1959 var også Haringvlietbroen Hellegat og Numansdorp ferdig. De første ti årene ble det hevet bompenger blant annet til inntekt for dens vedlikehold. I 1970 tok staten over ansvaret for broen og vedlikeholdet av den.

Veiforbindelse

Før Volkerakdemningen ble bygget kunne beboerne nå de andre øyene kun ved hjelp av ferger eller båter. Som de fleste andre demningene, brukes også denne som veiforbindelse. Over demningen er en bilvei (fylkesvei) og en sykkelsti anlagt. For å krysse slusene ble en bro anlagt, denne er omtrent 800 meter lang, og 18,5 meter over sjønivå. For den kommersielle skipsfarten gjelder en fri maksimumhøyde på 14,5 meter. Over en av slusene for yrkesskipsfarten kan broen åpnes, den er konstruert etter basculesystemet (en motvekt sørger for at broen åpnes og lukkes). Demningen er dermed et viktig trafikk-knutepunkt, og Hellegatsplein velkjent i trafikkmeldingene.
Den store hvite flokk å se

«Den store hvite flokk å se» er en dansk  salme skrevet av Hans Adolph Brorson. Den ble utgitt posthumt etter hans død i 1764. Melodien er en norsk folketone fra Heddal (1600) i Telemark. Den ble senere arrangert av Edvard Grieg (1907).
Salmen er oversatt til flere språk, blant annet engelsk og tysk.
Carl-Johan Vallgrens litteraturpris till yngre författare

Carl-Johan Vallgrens litteraturpris till yngre författare er en litteraturpris som deles ut årlig og som består av en ikke oppgitt pengesum. Prisen ble innstiftet av Carl-Johan Vallgren i 2003 (året etter at han selv hadde mottatt Augustpriset).
Sac County

Navn

Fylket er oppkalt etter sacfolket.
Satoshi Otomo

Landslaget

Satoshi Otomo spilte 1 landskamp for Filippinenes herrelandslag.
Asiatisk ulv

Beskrivelse

Asiatisk ulv regnes som en underart av ulv (C. lupus) og er mye mindre enn våre hjemlige ulver. Den blir gjerne 46-76 cm i mankehøyde og veier omkring 25-32 kg, avhengig av kjønn og distrikt. Størrelsen varierer og har trolig sammenheng med tilgangen på føde å gjøre.
Asiatisk ulv har kort, rødbrun pels med sorte hårtupper over ryggen, men fargen varierer gjerne med habitatet den lever. Den har lite eller ingen underull, noe som gjør den godt skikket til å tåle varme. Tispene føder gjerne i tidsrommet desember-janauar. En særegenhet for denne ulven er at den sjelden hyler, slik andre ulver gjerne gjør.

Habitat og utbredelse

Mest vanlig er denne ulven i skog- og steppeområdene mellom Tyrkia og Iran, men utbredelsen forekommer videre østover til det indiske subkontinentet. Det er ingen konkrete estimater på hvor stor bestanden egentlig er, men man regner med at det er minst 200–300 i Israel alene. Mindre forekomster eksisterer dessuten i Tyrkia, Iran og videre østover til India. Den er utrydningstruet.
St. Pius X-broderskapet

Etablering og historie

I 1969 gikk den pensjonerte erkebiskopen Marcel Lefebvre med på å hjelpe en håndfull unge seminarister som var forvirret over retningen Kirken hadde tatt etter det annet vatikankonsil. Erkebiskop Lefebvre startet da et presteseminar ikke bare for liturgisk trening men også for å fremme prestelig liv i henhold til Kirkens lære, normer og skikker slik det alltid hadde blitt praktisert i Kirken.
St. Pius X-broderskapet ble 1. november 1970 offisielt anerkjent av biskop Charriere av Lausanne, Genève og Fribourg, og ble dermed en offisiell del av Kirken.
Den 18. februar 1971 utga kardinal Wirght, prefekt for Den Hellige kongregasjon for embedsmenn, en dekret som lovpriser visdommen i SSPXs statutter.
Erkebiskop Lefebvre gav den 10. juni 1971, sammen med staben i Det internasjonale seminaret i St. Pius X-broderskapet i Econe i Sveits, uttrykk for at SSPX ikke ville godta å feire den nye Novus Ordo Missæ som kom etter det annet vatikankonsil.
Adieu (sang)

Melodi Grand Prix

NRK satset dette året sterkere enn noen gang på å produsere en vinnermelodi. Allerede i 1978 ble NRK kontaktet av den britiske professoren René Hérail som tilbød seg å lage en «euro-slager» basert på logaritmer og databeregninger. Dette resulterte i «Adieu» som ble sunget av Jahn Teigen og hans daværende kjæreste Anita Skorgan. 
De var først ut på scenen i Melodi Grand Prix 1982, som ble sendt direkte fra NRK Marienlyst lørdag 20. mars 1982. «Adieu» vant den norske finalen klart og fikk en moderat suksess og lå på VG-lista i fem uker. Også pressen var positiv og kalte vinneren for en «velkalkulert slager». 
Utdypende artikkel: Melodi Grand Prix 1982

Eurovision Song Contest

«Adieu» var det tredje bidraget på scenen i Harrogate om kvelden 24. april 1982, etter Luxembourgs Svetlana med «Cours après le temps» og før Storbritannias Bardo med «One Step Further». Da avstemningen var ferdig, hadde sangen fått 40 poeng, og ble nummer 12 av 18 deltakere.

Om sangen

Sangen er en ballade, hvor duoen spiller rollen som kjærester som avslutter et forhold. De lover å være venner, selv om de ikke lenger er sammen.
Sangen ble første gang fremført i underholdningsprogrammet «Kom inn!», som ble sendt på NRK 12. september 1981. Programleder Harald Tusberg brukte sesongen på å presentere melodiene som skulle fremføres i den norske finalen året etter. Jahn Teigen fremførte sangen med Kringkastingsorkesteret, uten Anita Skorgan til stede.
Jahn Teigen og Anita Skorgan spilte også inn «Adieu» på singlen RCA Victor PB 9851.
Høgskolen i Nord-Trøndelag

Historie

Høgskolen i Nord-Trøndelag ble opprettet i sin seneste form den 1. august 1994, da Nord-Trøndelag distriktshøgskole, Høgskolen i Levanger og Innherred sykepleierhøgskole og Namdal sykepleierhøgskole ble slått sammen som følge av Høgskolereformen. I Nord-Trøndelag distriktshøgskole inngikk også den tidligere Statens skogskoles avdeling i Steinkjer. Den 1. januar 2004 ble også Statens trafikklærerskole i Stjørdal en del av Høgskolen i Nord-Trøndelag.
De gamle sykepleierhøgskolene ble opprettet som profesjonsutdanninger ved Namdal sykehus og Innherred sykehus i 1930-årene. Høgskolene var i likhet med sykehusene i fylkeskommunalt eie frem til midten av 1980-årene, da de ble overtatt av staten. Distriktshøgskolen i Steinkjer ble opprettet i 1981, opprinnelig med kandidatstudier i økonomi og administrasjon, landbruksøkonomi, informasjonsteknologi og offentlig administrasjon og ledelse. Den eldste delen av Høgskolen i Nord-Trøndelag er studiemiljøet i Levanger. Lærerskolen i Levanger var en direkte videreføring av Klæbu seminar, etablert 1839, som flyttet sin virksomhet til byen i 1892. Fra 1984 ble fagtilbudet utvidet, og 1989 også med ingeniørutdanning. I 1999 ble alle fagtilbudene i Levanger samlokalisert på Røstad. Fra høsten 2000 har Levanger videregående skole holdt til i de tidligere lokalene til lærerskolen.
Høgskolen ble del av Nord universitet fra 1. januar 2016.
Märk hur vår skugga

Handling

I følge undertittelen på den originale utgivelsen er sangen diktet ved graven graven til Lövberg hustru, hvis navn vi aldri før høre. Sangen skildrer en forhutlet og fyllesyk gjeng som snor seg oppover mot kapellet og kirkegården. Kiste med den døde senkes, og sangen avsluttes med verselinjene:
Hon från Dantobommen skildes idag
Och med henne alla lustiga lag
Vem skall nu flaskan befalla
Torstig var hon och uttorstig är jag
Vi är torstiga alla
Teksten referere gjennom hele sangen til fyll og død. Som i mange av Bellmans sanger er det flere allegorier fra klassisk gresk mytologi. I en av de første verselinjene nevnes fergemannen Kharon som kaller fra Styx, og kirken omtales som «tempelet».

Senere tolkninger

Flere svenska musikere har gitt tolkning av «Märk hur vår skugga», blant annet Fred Åkerström (1969), Cornelis Vreeswijk (1977), Imperiet (1985) og Sofia Karlsson (2007). Imperiets innspilning lå på Svensktoppen i 19 uker i perioden 8. desember 1985 - 13 april 1986, med andreplass som høyeste plassering. Det svenske doom metal-bandet Candlemass har spilt inn sin tolkning av sangen - på engelsk. Det har også det svenske black metal-bandet Marduk som oversatte tittelen til «Castrum Doloris». En engelskspråklig oversettelse har blitt innspilt av det amerikanske doom metal-bandet While Heaven Wept på albumet Of Empires Forlorn. Engelsktalende Mediæval Bæbes tolker faktisk sangen på svensk på albumet Mirabilis (2005).
Vitorino Antunes

Landslaget

5. juni 2007 spilte han sin første landskamp for Portugal mot Kuwait.
Zlatko Jankov

Internasjonal karriere

Jankov spilte i årene mellom 1990 og 1999 totalt 80 landskamper og scorte fire mål for Bulgarias herrelandslag. Han deltok blant annet ved både VM i 1994 og VM i 1998, hvor han i førstnevnte turnering var med på å føre laget helt frem til semifinalen. Ivanov var dessuten en del av Bulgarias tropp til EM i 1996.
TIROS-1

TIROS-1 (eller TIROS I) var den første vellykkede værsatellitten, og den første av en serie med tilsvarende satellitter.  Den ble skutt opp 1. april 1960 fra Cape Canaveral i Florida, USA.
Satellitten var konstruert for å teste eksperimentelle teknikker for å ta levende bilder av værmønstre fra jordbane. Satellitten var operasjonell i 78 dager, 15 færre enn planlagt, men var likevel en vesentlig større suksess enn Vanguard 2 i å vise at satellitter kunne benyttes til å studere atmosfæriske endringer fra verdensrommet. Satellitten rakk å returnere 22.952 bilder til jorden.
Haadem Fisk

Haadem Fisk er en produsent av rakfisk som holder til ved Faslefoss på Leira i Nord-Aurdal kommune. Selskapet har produsert rakfisk siden 1967. De har oppdrettsanlegg med klekkeri, settefiskanlegg, matfiskanlegg og foredlingsanlegg.
Haadem Fisk er en del av sammenslutningen Valdres Rakørret som har merkevaren «Rakfisk fra Valdres».
Euklids algoritme

Bakgrunn

Euklids algoritme er en av de eldste algoritmene man kjenner til; den ble allerede beskrevet i Euklids Elementer fra rundt 300 f.Kr. (7. bok, proposisjon 2). Euklids formulering av algoritmen er geometrisk og beskriver en framgangsmåte (algoritme) til å finne det største felles «mål» for to linjestykker. Han finner da et nytt linjestykke som kan brukes til å måle hvert av de to første linjestykkene uten at det blir noen rest. Algoritmen utføres gjennom gjentatte subtraksjoner av det korteste linjestykket fra det lengste og er antagelig Euklids egen oppdagelse og var dermed kjent allerede 200 år tidligere. <--NB ordet algoritme stammer ikke fra Euklid, men er først kommet til i nyere tid. -->
Algoritmen var nesten helt sikkert kjent allerede av Eudoksos fra Knidos (omkring 375 f.Kr.), og Aristoteles (omkring 330 f.Kr.) antyder kjennskap til den i hans Topica', gr. Τόποι, bok VI, del 11.

Algebraisk formulering

I bøker som omhandler den delen av matematikken som heter algebra, formuleres Euklids algoritme ofte slik :

       

       

       

Man begynner altså med tallene  og , og gjentar prosedyren helt til 
Da er  største felles divisor for  og .

Tallet  er kvotienten mellom  og , og beregenes ved vanlig divisjon. 
Tallet  er resten man får ved divisjonen. Slik fortsetter man å dividere, helt til divisjonen går opp.

 Ved hjelp av operatorene div og mod, kan det skrives slik :
 div    og  mod , osv . . . 
nedover langs hele rekken, helt til resten som blir igjen ved siste  divisjon er lik null.

Beskrivelse av algoritmen (computer)

Gitt to heltall, a og b, finn største heltall d slik at d deler a og b. Hvis b = 0, returner a. Ellers gjentas prosessen med tallene b og a modulo b. Det er også mulig å bruke gjentatt subtraksjon, der det minste tallet trekkes fra det største, helt til ett av tallene er 0. Dette er den opprinnelige algoritmen, men den er mindre effektiv.

Bruk av rekursjon

Ved bruk av rekursjon, kan algoritmen uttrykkes som:
 funksjon SFD(a, b)
     hvis b = 0 returner a
     ellers returner SFD(b, a mod b)

I blant annet C++ og Java ser algoritmen slik ut:
 int SFD(int a,int b){
   if ( b == 0 )
     return a;
   return SFD(b,a%b);
 }

Bruk av iterasjon

En effektiv iterativ metode for kompilatorer som ikke optimaliserer halerekursjon:
 funksjon SFD(a, b)
     så lenge b ≠ 0
         t := b
         b := a mod b
         a := t
     returner a

Eksempel

Finn største felles faktor til 42 og 24.
a  =  42, b  =  24
a  =  24, b  =  (42 mod 24) = 18
a  =  18, b  =  (24 mod 18) = 6
a  =  6, b  =  (18 mod 6) = 0
b  =  0, så svaret er a = 6
Hvite netter (1985)

Handling

En amerikansk jumbojet må nødlande i Sibir og en av passasjerene identifiseres av KGB som en ballettdanser som hoppet av fra Sovjetunionen 8 år tidligere. Han får av de sovjetiske myndighetene valget mellom å samarbeide i et propaganda-nummer om «avhopperen som vendte hjem» eller å bli straffange.

Om filmen

Filmen vant i 1986 både en Oscar for beste sang og en Golden Globe for beste film-musikk (Lionel Richie med sangen "Say You, Say Me").
Saint-Philippe

Geografi

Saint-Philippe ligger lengst sørøst på øya og har kystlinje mot Det indiske hav i sør og øst. Ellers grenser kommunen mot Saint-Joseph i vest og Sainte-Rose i nord.
Simuleringsspråk

Simuleringsspråk er flere programmeringsspråk som er utviklet for å hjelpe analytikere i design, programmering og analyse av simuleringsmodeller. Disse språkene er ikke direkte ment for kommunikasjon mellom mennesker, men er en kunstig metode for datamaskiner og andre elektroniske systemer å kommunisere på. Noen kjente simulerings språk er GPSS, SIMSCRIPT ii, SIMULA og csL.
Det er vanlig å dele opp språk basert på tegn satt av tidsinnstillingen og endringene av variablene. Dette gjør at simuleringsspråkene kan deles inn i tre hovedgrupper: kontinuerlig, diskret og kombinert.
US Open 1979 (tennis)

US Open 1979. US Open er en Grand Slam-turnering i tennis. US Open i 1979 ble arrangert i perioden 28. august til 9. september i Flushing Meadows i bydelen Queens i New York. John McEnroe beseiret sin landsmann Vitas Gerulaitis i herrefinalen i single og Tracy Austin vant damefinalen over Chris Evert Lloyd.
Ligue 1 2015–2016

Ligue 1 2015–2016 var den 78. sesongen siden det startet. Paris Saint-Germain er regjerende mestere. Sesongen begynte 7. august 2015 og var ferdig 14. mai 2016. De nyopprykkede lagene var Troyes, Gazélec Ajaccio og Angers. Paris Saint-Germain ble seriemester.
Lade flyplass

Lade flyplass ble anlagt under andre verdenskrig av den tyske okkupasjonsmakt og ble stengt i 1965. Allerede 9. april 1940 landet tyskerne på Ladejordene. Tyskerne bygget i løpet av 1940 en permanent flyplass på Lade med rullebaner, hangarer og takseveier støpt i betong. Fullt utbygget ble rullebanen 1150 meter lang og banebredden var 40 meter.
Flyplassen på Lade skulle også ha en funksjon innen forsvaret av byen. Stedet var blitt benyttet helt siden aprildagene i 1940, og senere stadig bedre utbygd. Ledelsen etablerte seg på Devle og bygde opp sine kommandofunksjoner der, mens en kommandoplass for jagerledelse ble bygd i Lade alle på vestsiden av Ringve gård. Flyplassen vokste etter hvert i størrelse og strakk seg fra smelteverket til Fagerheimsbukta. Langs sjøen fra Leangenbukta til Djupvika ble det bygd nærforsvarsstillinger og maskingeværstillinger, og ammunisjons- og bombelager ble etablert i skogen på vestsiden av Leangenbukta. På grunn av det sterke marineluftvern et i Trondheim ble det kun satt opp seks lette luftvernkanoner på Lade. På toppen vest for Lade skole satte de opp en bunker med en panservernkanon, som kunne bestryke flyplassen i tilfelle angrep. I juni 1943 hadde flyplassen et mannskap på 895 mann og innkvarteringsmuligheter for 1719 mann.
Taksebaner og flyoppstillingsplasser, splintvoller og hangarer ble etter hvert bygd rundt hele plassen, så langt ut som i nåværende Olav Engelbrektsons alle.
Etter krigen startet den sivile lufttrafikken opp i 1946. Trøndelag Flygeselskap A/S ble dannet. Disponent Anders Estenstad stiftet selskapet med Kjell og Ola Lefstad samt Thor Gjedebo som medeiere. 3 fly ble innkjøpt og selskapet leide de 2 hangarene som tyskerne hadde etterlatt seg. Selskapet drev ambulanseflyging, taxiflyging, rundturer og flygeskole for privatflygere. Selskapet holdt det gående til 1950.
Trondheim flyklubb ble dannet i desember 1947. De og NTH flyklubb (etablert 1934) holdt til på Lade i hangarer utleid av Luftforsvaret.
I 1950 ble selskapet A/S Trønderfly dannet. Eiere var Anton J. Vinje, Wilhelm Nagel og Martin Klein. Allerede året etter ble selskapet nedlagt da de hadde mistet sitt uforsikrede fly.
Widerøes Flyveselskap etablerte seg nå på Lade med flyger og mekaniker og ble på plassen så lenge den var i drift.
Den 9. mai 1952 ble den første prøveflygingen for Braathens SAFE gjennomført for den framtidige Trondheim–Oslo-linjen. Den faste Osloruten ble offisielt åpnet 18. august 1953. Passasjerene sjekket inn på hotell Astoria. Braathens flyging pågikk til og med vinteren 1956. Lade flyplass ble stengt høsten 1965. Hele det gamle flyplassområdet ble utbygd til industri- og handelsvirksomhet. Den største hangaren består og eies av et investeringsselskap. Tidligere var denne eid av A/S Jernbeton. Traseen til rullestripa består også, som en del av dagens Haakon VII’s gate.
Berwick Rangers FC

Historie

Berwick Rangers ble stiftet i 1881 (noen mener 1884 ). Klubben spilte på flere baner før de i 1954 flyttet til Shielfield Park. Med unntak av en sesong spilte de mot engelsk motstand til 1905, da de ble medlem av den skotske amatørligaen Eastern Football League. Der gjorde de det bra, og vant serien flere ganger.
I 1951 ble Berwick Rangers valgt inn i den skotske profesjonelle ligaen, i daværende C Division (3. divisjon). Klubben har hatt begrenset suksess i ligaen, men de har overrasket ved enkelte anledninger. I 1963 nådde de semifinalen i den skotske ligacupen. Et av klubbens største høydepunkter var da de slo Rangers 1–0 i 1. runde i den skotske FA-cupen 28. januar 1967. Klubbens beste sesong i ligaen var sesongen 1973/74, da de ble nummer 5 i 2. divisjon.
Våren 2008 ble Berwick Rangers nummer 10 og sist i Division Two (nivå 3), og rykket ned i Division Three.
Arkitektenes hus

Arkitektenes hus i Oslo er en fredet bygning i nyrenessansestil. Den ligger i Josefines gate 34, i utkanten av Homansbyen. 
Bygningen eies av AS Arkitektenes hus, som ble stiftet i 1956, da generalforsamlingen i Oslo arkitektforening vedtok å kjøpe den. Aksjonærer er Oslo arkitektforening, Norske arkitekters landsforbund (NAL) og noen enkeltstående arkitekter.
Først i 1964 kunne arkitektene overta hele huset, som nå, femti år senere, inneholder lokaler for Oslo arkitektforening (OAF); Norske arkitekters landsforbund; Arkitektenes Fagforbund (AFAG); Norske interiørarkitekters og møbeldesigneres landsforening (NIL); Norske landskapsarkitekters forening  (NLA) og driftsselskapet Arkitektenes hus.
Arkitektens tegninger viser at bygningen opprinnelig var et bolighus. Det ble oppført i 1877 for to byggherrer, Hedemark og Schønberg. Arkitekt var M.J. Larsen.
Fra 1891 overtok Frøken A. Conradis Pigeskole bygningen. Den er senere brukt av andre skoler, den siste av dem var Steinerskolen, som overtok i 1927, og holdt til der frem mot andre verdenskrig. 
Under andre verdenskrig kom bygningen i tysk forvaring, og Politiets passkontor hadde tilhold her. 
Den tilhørende nabobygningen, Josefines gate 32, ble oppført under krigen, som skolebygning for Deutsche Schule in Norwegen. Dette er en énetasjes trebygning, med innredet loftsetasje. Denne bygningen er også fredet. Arkitektene flyttet inn her også i 1964. Den huser NALs bibliotek, redaksjonene for Arkitektur N og Arkitektnytt, NILs administrasjon og FutureBuilt.
Norsk Flexo Forum

Norsk Flexo Forum (NFF) ble stiftet 5. juni 1985. Det er et faglig forum for bedrifter og enkeltpersoner med tilknytning til eller interesse for trykkmetoden flexografi.
Skolefobi

Skolefobi (også kjent som scolionofobi) er angst for å gå på skole. Symptomene for skolefobi er et intenst ubehag ved og derfor motvilje mot å gå på skole, og kan medføre vondt i magen eller hodet, kvalme,krampe og mer.
Skolefobi handler typisk om ting i skolen, som virker overveldende (såsom mobbing, sosiale utfordringer, voksensvikt eller faglige vansker), eller (sjeldnere) om noe i hjemmet, man ikke vil bort fra. Behandlingen består især i å tilrettelegge barnets tilbakevendende på denne måten: ett lille skritt av gangen, og til rammer i skolen, hvor det, som utløste reaksjonen, har blitt brakt i orden (nedtonet eller fjernet). Noen ganger er det behov for å supplere med terapi.
Skolefobi, som ikke blir håndtert fort og riktig, utvikler seg drastisk til det verre - spesielt, fordi barnet opplever en lettelse, når det har stoppet helt med å komme i skole. En lettelse, som står i motsetting til barnets alt mer angstfylte opplevelser av skolegang. Det hjelper ikke å legge press på foreldrene om å tvinge barnet i skole - det vil bare gjøre ondt være.
Skolefobi rammer typisk 1-5% av barn i løpet av skoletiden deres. Når det handler om autisme, er risikoen helt oppe på 27%, og ofte forutsetter en tilbakevenden til skolegang i disse tilfelle, at det først skjer en omplassering til et autismerettet skoletilbud.
Purplefinder

Purplefinder er et varslings- og sporingssystem for skip som opererer i utsatte og farlige områder. Slike såkalte Ship Security Alerting System (SASS) skal forebygge terrorisme og piratvirksomhet mot skipstrafikk. Purplefinder er markedsført av Pole Star Global, og først utløst vil det rapportere posisjonen periodisk inntil det blir tilbakestilt.
LOs likestillingspris

LOs likestillingspris er en norsk likestillingspris som deles ut av Landsorganisasjonen ut hvert fjerde år siden 1997 i forbindelse med LO-kongressen. Prisen gis til en person, organisasjon, institusjon eller bedrift som har gjort en særskilt innsats for å fremme likestilling mellom kvinner og menn i norsk arbeids- og samfunnsliv. Prisen er en miniatyr av statuen Arbeiderkvinnen laget av billedhuggeren Nils Aas samt et pengebeløp.
Æggetorvet

Æggetorvet er det uoffisielle navnet på den trekantede plassen eller torvet mellom Fiolstræde, Nørregade og Nørre Voldgade i Københavns Indre by.
Plassen har lånt sitt navn fra eggemarkedet som holdt til her i den første halvdel av det 20. århundre. Tidligere var den kjent som Skidentorv men ble i 1842 omdøpt til det litt mere elegante Nørre Torv og inngikk siden i den nærliggende Nørregade.
Norgesmesterskapet i boksing 1951

Norgesmesterskapet i boksing 1951 ble arrangert Colosseum kino i Oslo 10.–11. mars.
Kongepokalen ble vunnet av John Tandrevold.